Document ID: /roh_data/filtered/fineweb-2-filterrobots_roh.jsonl.gz/28720

I saja stà legitim, ch’il procuratur general da la Confederaziun, Michael Lauber, saja stà sclaus dal process da la FIFA. Il Tribunal federal a Losanna ha refusà in recurs da Lauber e da la procura publica federala.
Il Tribunal penal federal a Bellinzona aveva decis l’onn passà, ch’il procuratur general da la Confederaziun, Michael Lauber, stoppia prender recusaziun en connex cun la procedura penala cunter la FIFA. Quai pervi da plirs inscunters da Lauber cun il president da la FIFA, Gianni Infantino, che n’eran betg vegnids protocollads.